રાજુલા પ્રાંત કચેરી ખાતે ઉપવાસ પર બેઠેલ ૩૧ ગામના ખેડુતોનો આજે ૨૨માં દિવસે જીએચસીએલ કંપની સામે સરકાર તરફથી કોઈ કાર્યવાહી ન થતા આંદોલન ઉગ્ર બન્યું બૈરાઓ દ્વારા થાળીના રણકાર ન સંભળાયા બાદ આજે રાજુલાના રાજ માર્ગો પર વિશાળ રેલીમાં જાન દેગે જમીન નહિ દેગેના નારા લગાવાયા રાજુલા પ્રાંત કચેરી ખાતે પીપાવાવ ગામથી લઈ છેક જાફરાબાદની વઢેરા મીતીયાળા સુધી ૭૦૦૦ એકર જમીન ગેરકાયદે દબાણ કરેલ અને ખેડુતો મજુરોની રોજીરોટી છીનવી લેતી જીએચસીએલ કંપની તગેડી મુકવા અનેકવાર આવેદન પત્રો બે દિવસ પહેલા નાગેશ્રી રોડ ચક્કાજામ કરી ધરપકડ તેમજ મુખ્યમંત્રીના કાર્યક્રમ લાઠીના જરખીયામાં કાળા વાવટા ફરકાવી જબ્બર વિરોધ પ્રગટ કરી ધરપકડો ઘરે ઘરેથી પોલીસ ઉપાડી જઈ અમાનવીય કૃત્યો કરેલથી આજે ૩૧ ગામના ખેડુતો મજુરી બૈરાઓ બાળકો સહિત રાજુલાના રાજમાર્ગો પર મહારેલીમાં જાન દેગે પર જમીન નહિ દેગેના નારાઓ સાથે જીએચસીએલ કંપની સામે વિરોધ કરી રેલી આંબેડકર સર્કલે આંબેડકરની પ્રતિમાને ફુલહાર ચડાવી ગરીબ પરિવારને બેઘર બનાવી દીધા છે તેવો કાયદો રાજકીય ઓથ નીચે જીએચસીએલ કંપની ચલાવી રહ્યાથી ૨૨-૨૨ દિવસે સરકારનો કોઈ જવાબ નહી કોઈ કાર્યવાહી નહી પણ આના પ્રત્યાઘાતો ૨૦૧૯માં મળશે તેવી ચીમકી ઉચ્ચારી હતી અને આં પીપાવાવ ગામના આંદોલનમાં ઠેરઠેરથી આવકાર મળી રહ્યો છે.